Komisijos reglamentas (EEB) Nr. 344/86
1986 m. vasario 17 d.
iš dalies keičiantis Reglamentus (EEB) Nr. 626/85 ir (EEB) Nr. 2077/85 dėl užstatų
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1977 m. kovo 14 d. Tarybos reglamentą (EEB) Nr. 516/77 dėl bendro iš vaisių ir daržovių perdirbtų produktų rinkos organizavimo [1] su paskutiniais pakeitimais, padarytais Reglamentu (EEB) Nr. 3768/85 [2], ypač į jo 4 straipsnio 8 dalį,
atsižvelgdama į 1977 m. kovo 14 d. Tarybos reglamentą (EEB) Nr. 525/77, nustatantį paramos konservuotų ananasų gamybai sistemą [3], su paskutiniais pakeitimais, padarytais Reglamentu (EEB) Nr. 1699/85 [4], ypač į jo 8 straipsnį,
kadangi 1985 m. liepos 22 d. Komisijos reglamento (EEB) Nr. 2220/85, nustatančiame bendras išsamias taisykles dėl užstatų sistemos taikymo žemės ūkio produktams [5], III antraštinėje dalyje yra nustatyta, kokia forma gali būti pateiktas užstatas; kadangi to paties reglamento 19 straipsnio 1 dalyje nustatyta, kada sugrąžinami su išankstiniu mokėjimu susiję užstatai;
kadangi dėl to reikėtų išbraukti atitinkamas 1985 m. kovo 12 d. Komisijos reglamento (EEB) Nr. 626/85 dėl sandėliavimo agentūrų vykdomo neperdirbtų džiovintų vynuogių ir figų pirkimo, pardavimo ir laikymo [6] ir 1985 m. liepos 25 d. Komisijos reglamento (EEB) Nr. 2077/85, nustatančio išsamias konservuotų ananasų gamybai teikiamos paramos sistemos taikymo taisykles [7], nuostatas;
kadangi šiame reglamente numatytos priemonės atitinka Vaisių ir daržovių gaminių verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 626/85 21 straipsnio 1 dalies antra pastraipa ir Reglamento (EEB) Nr. 2077/85 4 straipsnio 4 dalis ir 5 straipsnio 1 dalis išbraukiamos.
2 straipsnis
Šis reglamentas įsigalioja 1986 m. kovo 1 d.
Tačiau Reglamento (EEB) Nr. 2077/85 5 straipsnio 1 dalis ir toliau taikoma užstatams, pateiktiems iki šio reglamento įsigaliojimo.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. vasario 17 d.